Հանդիպմանը ներկա «Լույսի» մյուս շրջանավարտ Անի Բաբումյանը, ով ներկայումս աշխատում է որպես նախագծերի ղեկավար «Impact Hub Yerevan» ընկերությունում, պատմեց Թումո ստեղծարար տեխնոլոգիաների կենտրոնում իր աշխատանքային փորձի և Լոնդոնի համալսարանական քոլեջում ուսումնառության մասին: Այդ կրթության շնորհիվ նա կարողացել է միանգամայն նոր հմտություններ ձեռք բերել ու դրանք ի սպաս դնել հայրենիքի զարգացմանը: Անին մենթիներին խրախուսեց նպատակաուղղված լինել և միշտ հիշել մեծ երազանքների մասին: